Biržų Basanavičiaus gatvės tiltas

Biržų Basanavičiaus gatvės tiltas – automobilių kelių tiltas, stovintis Biržuose, J. Basanavičiaus gatvėje, kertantis Apaščios upę, 0,5 km į pietryčius nuo Širvėnos ežero pakrantės.
miniatiūra|left|Tiltas 1931 m. (fot. Petras Ločeris)

Senasis tiltas jungė Biržus su rytiniu priemiesčiu už Apaščios. Šis rajonas ilgai nepanašėjo į miestą. 1929 m. jame įkurta I seniūnija, kurioje gyveno 775 gyventojai.Borisas Januševičius. Anoj pusėj Apaščios (I) krantai.blogspot.com Tuomet Basanavičiaus gatvė buvo vadinama Tilto gatve. Į Užapaštį buvo patenkama per J. Janonio gatvės lieptą arba J. Basanavičiaus gatvėje nuo seno stovėjusį ir bebaigusį sugriūti medinį tiltą. 1924 m. „Biržų žinios” rašė, kad juo eidami arkliai galėjo susilaužyti kojas. 

1931 m. buvo nutiestas plentas Parovėja–Biržai–Vabalninkas. 1931 m. Biržų apskrities savivaldybės lėšomis Biržuose per Apaščios upę senojo vietoje buvo pastatytas modernus gelžbetoninis, 20,2 m ilgio tiltas.Biržų krašto tiltai. Biržų tiltai paneveziokrastas.pavb.lt

2005 m. atlikta tilto rekonstrukcija. Statybos aikštelė pateko į Biržų miesto istorinę dalį, todėl Lietuvos istorijos institutas tilto aplinkoje atliko žvalgomuosius archeologinius tyrimus. Kultūriniame sluoksnyje aptikta XVII a. smulkių radinių.2005 m. Biržų miesto senojo miesto vietoje rekonstruojamo tilto per Apaščios upę aplinkos archeologinių žvalgomųjų tyrinėjimų ataskaita lad.lt 

Tiltą rekonstravo AB „Panevėžio keliai“. Tiltas dviejų angų, jo ilgis – 36 m. Važiuojamoji dalis išplatinta iki 7 m (anksčiau buvo 6,25 m), sutvarkyti ir praplatinti šalitilčiai, įrengti atitvarai, turėklai. Atliktų darbų vertė – beveik 840 tūkst. Lt.Biržuose rekonstruotas tiltas delfi.lt 2005-12-02

 Šaltiniai 


 Nuorodos 


 Lietuva senose fotografijose. Biržai. Senasis Apaščios upės tiltas Tilto g. (dabar Basanavičiaus g.) facebook.com

Kategorija:Biržai
Kategorija:Lietuvos sijiniai tiltai
Kategorija:Biržų rajono tiltai